Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 343

(58) Az elsõ kivétel a csoportmentesítési rendelet 5. cikkének a) pontjában található és a versenytilalmi kötelezettségekre vonatkozik. A versenytilalmi kötelezettség elõírja a vevõ részére, hogy a szerzõdés szerinti áruk, szolgáltatások és az azokat helyettesítõ áruk/szolgáltatások tekintetében [lásd az 1. cikk b) pontjában található meghatározást] a vevõ elõzõ évi összes beszerzéseinek több mint 80%-át köteles a szállítótól vagy a szállító által kijelölt más vállalkozástól beszerezni, és így akadályozza a vevõt abban, hogy versengõ termékeket vagy szolgáltatásokat vásároljon, illetve ezek részesedését az összes beszerzések 20%-ánál alacsonyabb mértékben határozza meg. Ha a szerzõdés megkötését megelõzõ évre nem állnak rendelkezésre adatok a vevõ beszerzéseit illetõen, akkor a vevõ által legjobb tudomása szerint adott becslést kell használni az éves teljes beszerzési igény tekintetében. Az ilyen versenytilalmi kötelezettségekre nem vonatkozik a csoportmentesítési rendelet, ha azok idõtartama határozatlan vagy az öt évet meghaladja. Azokra a versenytilalmi kötelezettségekre sem vonatkozik a csoportmentesítési rendelet, amelyek hallgatólagosan meghosszabbíthatók öt évnél hosszabb idõtartamra. A rendelet azonban vonatkozik azokra a versenytilalmi kötelezettségekre, amelyeknek idõtartama öt évben vagy rövidebb idõben korlátozott, illetve, ha az öt éven túli meghosszabbítás mindkét fél kifejezett hozzájárulásával lehetséges, és nincsenek olyan akadályok, amelyek a vevõt korlátoznák abban, hogy az ötéves idõtartam végén joghatályosan felmondja a versenytilalmi kötelezettséget. Ha például a megállapodásban ötéves versenytilalmi kötelezettség található és a szállító kölcsönt nyújt a vevõnek, akkor a kölcsön visszafizetése nem akadályozhatja a vevõt abban, hogy az ötéves idõtartam végén joghatályosan felmondja a versenytilalmi kötelezettséget; a visszafizetést egyenlõ vagy csökkenõ összegû részletekben kell meghatározni, az emelkedõ részletösszegû visszafizetési kötelezettség nem megengedhetõ. Ez azonban nem korlátozza azt a lehetõséget — például egy új forgalmazói kirendeltség esetén —, hogy a visszafizetést az elsõ egy vagy két évben elhalasszák, amíg az eladások el nem érnek egy bizonyos szintet. A vevõ részére biztosítani kell azt a lehetõséget, hogy a fennmaradó adósságát — ha van még ilyen — visszafizesse a versenytilalmi kötelezettség megszûnésekor. Hasonlóképpen, ha a szállító a vevõ részére olyan berendezést biztosít, amely nem minõsül specifikusnak a kapcsolatukra nézve, a vevõ részére lehetõvé kell tenni azt, hogy a versenytilalmi kötelezettség lejártakor piaci eszközértéken megvásárolja a berendezést.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes